క్రైస్తవ ప్రార్ధన - వికిపీడియా

# క్రైస్తవ ప్రార్ధన

### వికీపీడియా నుండి

'క్రైస్తవ ప్రార్థన '

ఇది క్రైస్తవ మతములో విస్తృతంగా వాడే ప్రభుప్రార్ధనకు - తెలుగులో అక్కడక్కడా స్వల్ప రూపాంతరాలలో భక్తులు ఇలా ప్రార్ధిస్తారు.

## [మార్చు] ప్రభువు ప్రార్థన

    పరలోక మందున్న మా తండ్రీ
    నీ నామము పరిశుద్ధ పరచ బడును గాక
    నీ రాజ్యము వచ్చును గాక
    నీ చిత్తము పరలోకమందు నెరవేరుచున్నట్లు భూమియందును నెరవేరును గాక
    మా అనుదినాహారము నేడు మాకు దయచేయుము
    మా యెడల అపరాధములను చేసిన వారిని మేము క్షమించియున్న ప్రకారము మా అపరాధములను క్షమింపుము
    మమ్ము శోధన లోనికి తేక కీడు నుండి తప్పించుము
    రాజ్యమును, శక్తియు, మహిమయు నిరంతరము నీవియై ఉన్నవి. ఆమేన్!

## [మార్చు] ఆచార్య మార్టిన్ లూథర్ వివరణ (చిన్న ప్రశ్నోత్తరి నుంచి)

అత్యంత సులభమైన పద్దతిలో ఇంటి యజమాని ఇంట్లో వాళ్ళందరికీ నేర్పించాల్సింది

### [మార్చు] దేవుడ్ని పిలవటం

పరలోకమందున్న మా తండ్రీ

దీని కర్థమేంటి?

ఆయనే మనకు నిజమైన తండ్రి అని, మనం ఆయన స్వంత బిడ్డలమని నమ్మటానికి ఈ మాటల్తో దేవుడు మనల్ని మ్రుదువుగా ఆహ్వానిస్తున్నాడు. అందుకనే ఇస్టమైన పిల్లలు తమ ప్రియమైన తండ్రిని గట్టి నమ్మకంతో, ధైర్యంగా అడిగినట్టు మనం ఆయనకు ప్రార్థన చేస్తాం.

### [మార్చు] మొదటి మనవి

నీ నామము పరిశుద్ధ పరచ బడును గాక

దీని కర్థమేంటి?

దేవుని నామం ఎప్పటికీ పరిశుద్ధమైందే. అసలు ఆ నామంలోనే పరిశుద్ధత ఉంది. అయితే ఆ పవిత్ర నామాన్ని పరిశుద్ధ పరచేందుకు మనక్కూడా శక్తి కావాలని ఈ మనవిలో అడుగుతాం.

దేవుని నామాన్ని పరిశుద్ధంగా ఎలా ఉంచాలి?

దేవుని వాక్యం స్పష్టంగా, సత్యంగా బోధించబడ్డప్పుడు, అలాగే మనం ఆయన బిడ్డల్లా వాక్యానుసారమైన పవిత్ర జీవితాన్ని గడపటంద్వారా దేవుని నామం పరిశుద్ధ పరచ బడుతుంది. పరలోకమందున్న మా ప్రియ తండ్రీ! ఇలా చెయ్యటానికి మాకు సాయంచెయ్యి. అయితే దేవుని వాక్యాన్ని తప్పుగా బోధిస్తూ అలా నడుచుకొనేవాళ్ళు దేవుని నామాన్ని మనమధ్య అవమాన పరుస్తున్నారు. పరలోకమందున్న ప్రియ తండ్రీ! అలా చెయ్యకుండ మమ్మల్ని కాపాడు.

### [మార్చు] రెండో మనవి

నీ రాజ్యము వచ్చును గాక!

దీని కర్థమేంటి?

మన ప్రార్థనతో నిమిత్తం లేకుండానే దేవుని రాజ్యం దానంతటదే కచ్చితంగా వస్తుంది. అయితే ఈ విన్నపంలో ఆ రాజ్యం మన మధ్యక్కూడా రావాలని కోరుకుంటాం.

దేవుని రాజ్యం ఎలా వస్తుంది?

మన పరలోకపు తండ్రి తన పరిశుద్ధాత్మను దయచేసినప్పుడు దేవుని రాజ్యం మన మధ్యకొస్తుంది. కనుక ఆయన క్రుపను బట్టి పరిశుద్ధ వాక్యాన్ని నమ్మి దైవ చిత్తానుసారమైన ఆ జీవితాన్ని ఇప్పుడు భూమ్మీద, నిరంతరం పరలోకంలో జీవిస్తాం.

### [మార్చు] మూడో మనవి

నీ చిత్తము పరలోకమందు నెరవేరుచున్నట్లు భూమియందును నెరవేరును గాక

దీని కర్థమేంటి?

మన ప్రార్థనతో నిమిత్తం లేకుండానే దేవుని క్రుపగల చిత్తం దానంతటదే నెరవేరుతుంది. అయితే ఆ దయగల చిత్తం మన మధ్యకూడా నెరవేరాలని ఈ విన్నపంలో వేడుకుంటం.

దేవుని చిత్తం ఎలా నెరవేరుతుంది?

దేవుని పరిశుద్ధ నామాన్ని అపవిత్రం చేస్తూ, ఆయన రాజ్యం రాకుండా ఆటంకపర్చే సాతాన్ని, లోకాన్ని, అలాగే మన పాప శరీరపు ప్రతీ దుష్ట పన్నాగాన్ని, ఉద్దేశ్యాన్ని ఆయన ఓడించి నాశనం చేసినప్పుడు దేవుని చిత్తం నెరవేరుతుంది. మనం బ్రతికినంత కాలం దేవుడు తన వాక్యంలో, విశ్వాసంలో మనల్ని బలపర్చి, స్తిరపరుస్తున్నప్పుడు ఆయన చిత్తం నెరవేరుతుంది. ఇదే ఆయన క్రుపగల చిత్తం, దయగల మనస్సు.

### [మార్చు] నాలుగో మనవి

మా అనుదినాహారము నేడు మాకు దయచేయుము

దీని కర్థమేంటి?

మనం అడక్కుండానే ఆయన మనతోపాటు, చెడ్డవాళ్ళక్కూడా ప్రతిరోజూ ఆహారాన్నిస్తున్నాడు. ఈ నిజాన్ని మనం తెలుసుకొని, క్రుతజ్ఞతా పూర్వకంగా దాన్ని పొందే మంచి బుద్ది మనకివ్వాలని ఈ మనవిలో దేవుడ్ని వేడుకుంటం.

అనుదినాహారమంటే ఏంటి?

మన శరీర క్షేమానికవసరమైన ప్రతిదీ అనుదినాహారమే. అంటే - మన అన్నపానాలు, బట్టలు, జోళ్ళు, ఇల్లు, సంసారం, పాడి పంటలు, డబ్బు, దైవభక్తి కలిగిన మంచి భార్య లేదా భర్త, పిల్లలు, మంచి పనివాళ్ళు, దేవుని భయం కలిగిన నమ్మకస్తులైన అధికార్లు, మంచి ప్రభుత్వం, చక్కటి వాతావరణం, శాంతి సమాధానాలు, ఆరోగ్యం, పేరు ప్రఖ్యాతులు, మంచి స్నేహితులు, నమ్మకస్తులైన పొరుగువాళ్ళు - వీటన్నిటినీ అనుదినాహారమనే అనొచ్చు.

### [మార్చు] అయిదో మనవి

మా యెడల అపరాధములను చేసిన వారిని మేము క్షమించియున్న ప్రకారము మా అపరాధములను క్షమింపుము

దీని కర్థమేంటి?

నిజానికి మనం అడిగే వాటిల్లో ఏ ఒక్కటి పొందటానిక్కూడా మనకు యోగ్యత లేదు, అడిగే అర్హతకూడా లేదు. ఎందుకంటే మనం ఏ రోజుకారోజు మరింతగా పాపం చేస్తూ, శిక్ష మాత్రమే పొందాల్సిన వాళ్ళమై ఉన్నాం. అయినప్పటికీ మన పరలోకపు తండ్రి మన పాపాలకేసి చూడకుండా, వాటినిబట్టి మన మనవుల్ని కొట్టెయ్యకుండా తన క్రుపను ప్రేమను చూపించి మన మడిగేవన్నీ ఇవ్వాలని ఈ మనవిలో కోరుకుంటం. అలాగే మనం కూడా మనకు వ్యతిరేకంగా పాపం చేసిన వాళ్ళని మన్స్ఫూర్తిగా క్షమించి సంతోషంగా వాళ్ళకి మేలు చేయాలి.

### [మార్చు] ఆరో మనవి

మమ్ము శోధన లోనికి తేకుము

దీని కర్థమేంటి?

నిశ్శయంగా దేవుడెవర్నీ పాపం చేసేలా శోధించడు. అయితే సైతాను, శరీర సంబంధమైన కోర్కెలు మనల్ని మోసం చెయ్యకుండా, అలాగే తప్పుడు బోధల వైపుకు, నిరాశలోకి, లజ్జాకరమైన మహా పాపంకేసి మళ్ళకుండా దేవుడు మనల్ని కాపాడి తన క్రుపలో నిలిపి ఉంచాలని ఈ మనవిలో అడుగుతాం. ఒకవేళ వాటి చేత మనం శోధింప బడ్డప్పటికీ, శోధనలోంచి బయటపడి విజయాన్ని పొందటానికి శక్తి నివ్వమని ప్రార్థిస్తాం.

### [మార్చు] ఏడొ మనవి

కీడు నుండి మమ్మును తప్పించుము

దీని కర్థమేంటి?

ముగింపులో - మన శరీరాత్మల్ని, ఆస్తిని, పేరు ప్రఖ్యాతుల్ని నాశనం చేసే ప్రతీ కీడు నుండి మనల్ని తప్పించి కాపాడాలని ఈ మనవిలో వేడుకొంటాం. చివరిగా, చావు గడియ వచ్చినప్పుడు దీవెనకరమైన మంచి మరణాన్నిచ్చి ఈ ఏడ్పుగొట్టు లోకంలోంచి పరలోకంలొ ఉన్న ఆయన దగ్గరికి క్రుపతో చేర్చుకోవాలని ఈ మనవిలో అడుగుతాం.

### [మార్చు] దైవ స్తుతి

రాజ్యమును, శక్తియు, మహిమయు నిరంతరము నీవియై ఉన్నవి. ఆమేన్!

దీని కర్థమేంటి?

ఈ మనవులన్నీ పరలోకమందున్న మన తండ్రికి ఇష్టమైనవేనని, ఆయన వాటిని విన్నాడని కచ్చితంగా నమ్ముతాం. ఎందుకంటే ఇలా ప్రార్థన చెయ్యమని మన కాజ్ఞాపించిన దేవుడు తప్పకుండా వాటిని వింటానని ప్రమాణం చేశాడు. అందుకనే - “ఆమేన్” అంటే “అలాగే జరుగుతుంది”, అని చెప్పి మనం ప్రార్థన ముగిస్తాం.

Retrieved from "http://te.wikipedia.org../../../%E0%B0%95/%E0%B1%8D/%E0%B0%B0/%E0%B0%95%E0%B1%8D%E0%B0%B0%E0%B1%88%E0%B0%B8%E0%B1%8D%E0%B0%A4%E0%B0%B5_%E0%B0%AA%E0%B1%8D%E0%B0%B0%E0%B0%BE%E0%B0%B0%E0%B1%8D%E0%B0%A7%E0%B0%A8.html"

వర్గం: క్రైస్తవ మతము

##### Views

- వ్యాసము
- చర్చ
- ప్రస్తుతపు కూర్పు

##### అన్వేషణ